Keiser-snapper - Wikipedia
Diacope civis (Valenciennes, 1831)
Die Keiser-snapper (Lutjanus sebae) is 'n vis wat voorkom in die tropiese Indiese-Pasifiese area, die Rooisee en aan die ooskus van Afrika vanaf die Oman tot by Durban. In Engels staan die vis bekend as die Emperor snapper.
Die volwasse visse is donkerrooi van kleur met 'n silwer kolletjie op elke skub. Die onvolwasse vis is silwerwit met drie bruin vertikale bane oor die lyf. Die bane verdwyn soos die vis verouder en die vis word tot 1.1 m lank en weeg dan 33 kg.
Die vis leef in koraal- en rotsriwwe in water wat 5 – 180 m diep is en vreet gedurende die nag. Hulle vreet krap, garnale, kreef, vis, mondpotiges en tjokka. Die volwasse visse is alleenswemmers en territoriaal van aard. Die onvolwasse word soms gesien waar hulle voorkom saam met Diaema seekastaiings. Die vis bereik volwassenheid wanneer hulle 60–70 cm lank word en skiet kuit oor die riwwe. Dit is 'n gewilde hengelvis maar kan ciguatera vergiftiging veroorsaak.
Praag see akwarium
Ontsluit van "https://af.wikipedia.org/w/index.php?title=Keiser-snapper&oldid=1467494"	Kategorieë: SaadjiesBeenvisseVersteekte kategorie: Pages using ISBN magic links	Navigasie-keuseskerm
AcèhCatalàEnglishEspañolEuskaraFrançais日本語NederlandsРусскийSlovenščinaSvenskaไทยTiếng ViệtWinaray中文粵語	Wysig skakels	Die bladsy is laas op 9 Julie 2016 om 06:51 bygewerk.